 Raiisul-Wasaaraha Dowladda KMG ah Cali Maxamed Geedi ayaa maantay mar kale ku dhawaaqey qeybtii ka dhinayd golihiisa dowladda, Waxaana xaffaladii ku dhawaaqida ka soo qeyb-galay madax badan oo ka socotay beesha Caalamka iyo IGAD, waxaana asagu goob-joog ka ahaa hortiisaana lagu dhaariyey Ku Xiggeenada Wasiirka Koowaad, Wasiirada, wasiiru-dowlayaasha, wasiir ku xiggeenada lagu dhawaaqay Madaxweynaha Jamhuuriyadda Federaalka KMG ah mudane Cabdullaahi Yuusuf Axmed oo asagu dhaartii ka dib hadal kooban ka jeediyey munaasabadaas. 